Pasiūlymas Tarybos reglamentas pratęsiantis galutinių antidempingo muitų taikymo, nustatyto Reglamentu (EB) Nr. 258/2005 tam tikrų besiūlių vamzdžių iš geležies ar nelegiruoto plieno, kurių kilmės šalys yra Kroatija ir Ukraina, importui, sustabdymą iš dalies /* KOM/2005/0500 galutinis */





[pic] | EUROPOS BENDRIJŲ KOMISIJA | Briuselis, 17.10.2005 KOM(2005) 500 galutinis Pasiūlymas TARYBOS REGLAMENTAS pratęsiantis galutinių antidempingo muitų taikymo, nustatyto Reglamentu (EB) Nr. 258/2005 tam tikrų besiūlių vamzdžių iš geležies ar nelegiruoto plieno, kurių kilmės šalys yra Kroatija ir Ukraina, importui, sustabdymą iš dalies (pateikta Komisijos) AIŠKINAMASIS MEMORANDUMAS PASIūLYMO APLINKYBėS | 110 | Pasiūlymo pagrindas ir tikslai Šis pasiūlymas yra susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2004 m. kovo 8 d. Tarybos reglamentu (EB) Nr. 461/2004 (toliau - pagrindinis reglamentas), taikymu tyrime dėl tam tikrų besiūlių vamzdžių iš geležies ar nelegiruoto plieno, kurių kilmės šalys yra Kroatija ir Ukraina. | 120 | Bendrosios aplinkybės Šis pasiūlymas yra pateikiamas atsižvelgiant į pagrindinio reglamento įgyvendinimą ir yra parengtas remiantis tyrimu, atliktu pagal pagrindiniame reglamente išdėstytus esminius procedūrinius reikalavimus. | 130 | Pasiūlymo srityje taikomos nuostatos 2005 m. vasario 14 d. Tarybos reglamentu (EB) Nr. 258/2005 nustatytas galutinis antidempingo muitų taikymas tam tikrų besiūlių vamzdžių iš geležies ar nelegiruoto plieno, kurių kilmės šalys yra Kroatija ir Ukraina, importui. Šiuo Reglamentu buvo iš dalies pakeisti galutiniai antidempingo muitai, nustatyti 2000 m. vasario 14 d. Reglamentu (EB) Nr. 348/2000 su paskutiniais pakeitimais, padarytais 2002 m. rugpjūčio 16 d. Reglamentu (EB) Nr. 1515/2002. 2005 m. vasario 16 d. sprendimu 2005/133/EB Komisija iš dalies sustabdė galutinių antidempingo muitų taikymą devynių mėnesių laikotarpiui, kuris prasideda nuo 2005 m. vasario 18 d. Pasiūlymas pratęsti galutinių antidempingo muitų sustabdymą iš dalies priimtas Komisijos sprendimu 2005/133/EB. | 141 | Derėjimas su kitomis Sąjungos politikos kryptimis ir tikslais Netaikoma. | KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS | Konsultacijos su suinteresuotosiomis šalimis | 219 | Laikydamasi pagrindinio reglamento nuostatų, Komisija informavo Bendrijos pramonininkus apie savo ketinimus pratęsti antidempingo priemonių sustabdymą iš dalies, suteikdama galimybę pateikti pastabas. Bendrijos pramoninkai nepateikė jokių prieštaravimų. | Tiriamųjų duomenų rinkimas ir naudojimas | 229 | Nepriklausomo tyrimo neprireikė. | 230 | Poveikio vertinimas Šis pasiūlymas yra parengtas įgyvendinant pagrindinį reglamentą. Pagrindiniame reglamente nenumatomas bendras poveikio vertinimas, tačiau jame pateikiamas išsamus būtinų įvertinti sąlygų sąrašas. | TEISINIAI PASIūLYMO ASPEKTAI | 305 | Siūlomų veiksmų santrauka Pagrindinio reglamento 14 straipsnio 4 dalyje numatyta, kad dėl Bendrijos interesų antidempingo priemonių taikymas gali būti sustabdytas remiantis tuo pagrindu, kad rinkos sąlygos yra laikinai taip pakitusios, jog nėra tikimybės žalai atsinaujinti dėl tokio sustabdymo. Antidempingo priemonių taikymas Komisijos sprendimu gali būti sustabdytas devynių mėnesių laikotarpiui. 14 straipsnio 4 dalyje taip pat nurodyta, kad sustabdymas gali būti dar pratęstas ne ilgesniam kaip vienerių metų laikotarpiui, jeigu, pritarusi Komisijos pasiūlymui, taip nutaria Taryba. Toliau 14 straipsnio 4 dalyje dėstoma, kad antidempingo priemonių taikymas bet kada gali būti atnaujintas, jeigu sustabdymo priežastis išnyko. Sprendimu 2005/133/EB iš dalies sustabdžiusi galutinių antidempingo muitų taikymą, Komisija toliau stebi padėtį tam tikrų besiūlių vamzdžių iš geležies ar nelegiruoto plieno rinkoje, ypač atsižvelgdama į importo srautus iš Kroatijos ir Ukrainos. Naujausių importo srautų tyrimas parodė, kad importas iš Kroatijos ir Ukrainos ir toliau lieka labai nedidelis. Padaryta išvada, kad situacija rinkoje liko tokia pati kaip ir tuo metu, kai priemonių taikymas buvo iš dalies sustabdytas. Dėl to Tarybai siūloma priimti pridedamą reglamento, kuriuo būtų pratęstas šiuo metu importui iš Kroatijos ir Ukrainos galiojantis galutinių antidempingo muitų taikymo sustabdymas iš dalies, pasiūlymą. Šis reglamentas turi būti paskelbtas Oficialiajame leidinyje ne vėliau kaip 2005 m. lapkričio 17 d. | 310 | Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2004 m. kovo 8 d. Tarybos reglamentu (EB) Nr. 461/2004. | 329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. | Proporcingumo principas Pasiūlymas atitinka proporcingumo principą dėl toliau išvardinamų priežasčių. | 331 | Veiksmų pobūdis yra aprašomas pirmiau minėtame pagrindiniame reglamente, nesuteikiant galimybės taikyti nacionalinį sprendimą. | 332 | Nuoroda apie Bendrijai, šalių vyriausybėms, regionų ir vietos valdžios institucijoms, ekonominių operacijų vykdytojams ir piliečiams tenkančios finansinės ir administracinės naštos mažinimą ir jos proporcingumą pasiūlymo tikslui nėra taikoma. | Pasirinkta priemonė | 341 | Siūloma priemonė: reglamentas. | 342 | Kitos priemonės nelaikomos tinkamomis dėl toliau nurodomos priežasties. Pirmiau minėtame pagrindiniame reglamente nenumatoma alternatyvi galimybė rinktis. | POVEIKIS BIUDžETUI | 409 | Pasiūlymas neturi poveikio Bendrijos biudžetui. | PAPILDOMA INFORMACIJA | 520 | Dabartinio teisės akto galiojimo pratęsimas Priėmus pasiūlymą, bus pratęstas dabartinio teisės akto galiojimas. | - Pasiūlymas TARYBOS REGLAMENTAS pratęsiantis galutinių antidempingo muitų taikymo, nustatyto Reglamentu (EB) Nr. 258/2005 tam tikrų besiūlių vamzdžių iš geležies ar nelegiruoto plieno, kurių kilmės šalys yra Kroatija ir Ukraina, importui, sustabdymą iš dalies EUROPOS SAJUNGOS TARYBA, atsižvelgdama į Europos bendrijos steigimo sutartį, atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos Bendrijos narėmis nesančių valstybių[1] (toliau - pagrindinis reglamentas), ypač į jo 14 straipsnio 4 dalį, atsižvelgdama į Komisijos pasiūlymą, pateiktą pasikonsultavus su Patariamuoju komitetu, kadangi: A. PROCEDŪRA 2. Pagal pagrindinio reglamento 11 straipsnio 3 dalį atlikus peržiūros tyrimą (toliau – peržiūros tyrimas), Taryba Reglamentu (EB) Nr. 258/2005[2] (toliau – galutinis reglamentas), nustatė 38,8 % antidempingo muitą tam tikrų besiūlių vamzdžių iš geležies arba nelegiruoto plieno (toliau – besiūlio plieno vamzdžiai (BPV)), kurio kilmės šalis yra Kroatija, importui ir 64,1 % antidempingo muitą BPV, kurio kilmės šalis yra Ukraina, importui, išskyrus importą iš Dnipropetrovsk Tube Works („DTW“), kuriam nustatytas 51,9 % antidempingo muitas (toliau – galiojančios priemonės). Galutiniu reglamentu buvo iš dalies pakeisti galutiniai antidempingo muitai, įvesti Reglamentu (EB) Nr. 348/2000[3] su paskutiniais pakeitimais, padarytais Reglamentu (EB) Nr. 1515/2002[4], ir buvo panaikinta galimybė atleisti nuo muitų, kaip nustatyta Reglamento (EB) Nr. 348/2000 2 straipsnyje (toliau – pirminės priemonės). 3. Sprendimu 2005/133/EB[5] (toliau – sprendimas) Komisija iš dalies sustabdė galutinių antidempingo muitų taikymą devynių mėnesių laikotarpiui, kuris prasideda nuo 2005 m. vasario 18 d. B. GALIOJANčIOS PRIEMONėS BPV IMPORTUI Iš RUMUNIJOS IR RUSIJOS 4. Reglamentu (EB) Nr. 2320/97 antidempingo muitai buvo įvesti BPV, kurių kilmės šalys inter alia yra Rumunija ir Rusija[6], importui. Sprendimais 97/790/EB[7] ir 2000/70/EB[8] buvo priimti įsipareigojimai iš inter alia Rumunijos ir Rusijos eksportuotojų. Dėl atsargumo ir dėl kai kurių Bendrijos gamintojų[9] antikonkurencinės elgsenos, Reglamentu (EB) Nr. 1322/2004[10] buvo nuspręsta toliau nebetaikyti galiojančių priemonių BPV, kurių kilmės šalys yra Rumunija ir Rusija, importui (toliau – netaikomos priemonės). C. SUSTABDYMO IŠ DALIES GALIOJIMO PRATĘSIMO PAGRINDAI 5. Pagrindinio reglamento 14 straipsnio 4 dalyje numatyta, kad dėl Bendrijos interesų antidempingo priemonių taikymas gali būti sustabdytas remiantis tuo pagrindu, kad rinkos sąlygos yra laikinai taip pakitusios, jog nėra tikimybės žalai atsinaujinti dėl tokio sustabdymo. Antidempingo priemonių taikymas Komisijos sprendimu gali būti sustabdytas devynių mėnesių laikotarpiui. 14 straipsnio 4 dalyje taip pat nurodyta, kad sustabdymas gali būti dar pratęstas ne ilgesniam kaip vienerių metų laikotarpiui, jeigu pritarusi Komisijos pasiūlymui taip nutaria Taryba. Toliau 14 straipsnio 4 dalyje pažymima, kad atitinkamų antidempingo priemonių taikymas gali būti atnaujintas bet kada, jeigu sustabdymo priežastis išnyko. 6. Sprendimu iš dalies sustabdžiusi galutinių antidempingo muitų taikymą, Komisija toliau stebi padėtį BPV rinkoje, ypač atsižvelgdama į importo srautus iš Kroatijos ir Ukrainos. 7. Naujausių importo srautų tyrimas parodė, kad importas iš Kroatijos ir Ukrainos ir toliau lieka labai nedidelis. 8. Padaryta išvada, kad situacija rinkoje liko tokia pati kaip ir tuo metu, kai priemonių taikymas buvo iš dalies sustabdytas. Kadangi importas iš Kroatijos ir Ukrainos yra nedidelis, manoma, jog šioje konkrečioje situacijoje yra mažai tikėtina, kad vėl būtų daroma žala Bendrijos pramonei, jei bus pratęstas priemonių sustabdymas iš dalies. Iš tikrųjų kol vyraus dabartinės rinkos sąlygos, kai importas iš Rusijos ir Rumunijos greičiausiai išsaugos savo stiprias pozicijas, mažai tikėtina, kad importas iš Ukrainos ir (arba) Kroatijos ženkliai padidės. Todėl yra mažai tikėtina, kad žala gali atsinaujinti dėl to, kad bus pratęstas sustabdymo galiojimas. Taigi atsižvelgiant į konkrečias aplinkybes, inter alia, dėl priemonių importui iš Rusijos ir Rumunijos netaikymo, manoma, kad 23 % ir 38,5 % muito dydis, pirminio tyrimo metu atitinkamai nustatytas Kroatijai ir Ukrainai, būtų pakankama priemonė žalingam dempingui panaikinti. 9. Dėl šių abiejų priežasčių pagal pagrindinio reglamento 14 straipsnio 4 dalį siūloma dar pratęsti vienerių metų laikotarpiui antidempingo priemonių BPV importui sustabdymo iš dalies galiojimą. 10. Išnykus sustabdymo priežastims, antidempingo priemonių taikymas gali būti atnaujintas, o sustabdymas iš dalies nedelsiant panaikintas. D. KONSULTACIJOS SU BENDRIJOS PRAMONININKAIS 11. Pagal pagrindinio reglamento 14 straipsnio 4 dalies nuostatas Komisija informavo Bendrijos pramonininkus apie ketinimą pratęsti antidempingo priemonių sustabdymo iš dalies galiojimą, suteikdama jiems galimybę pateikti pastabas. Bendrijos pramoninkai nepateikė jokių prieštaravimų. PRIĖMĖ ŠĮ REGLAMENTĄ: 1 straipsnis Komisijos sprendimu 2005/133/EB patvirtinto galutinių antidempingo muitų taikymo sustabdymo iš dalies galiojimas pratęsimas iki 2006 m. lapkričio 18 d. 2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje . Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas [1] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 461/2004 (OL L 77, 2004 3 13, p. 12). [2] OL L 46, 2005 2 17, p. 7. [3] OL L 45, 2000 2 17, p. 1. [4] OL L 228, 2002 8 24, p. 8. [5] OL L 46, 2005 2 17, p. 46. [6] OL L322, 1997 11 25, p. 1. Reglamentas su paskutiniais pakeitimais, padarytais Reglamentu (EB) Nr. 235/2004 (OL L 40, 2004 2 12, p. 11) [7] OL l 322, 1997 11 25, p. 63. [8] OL L 23, 2000 1 28, p. 78. [9] Žr. Reglamento (EB) Nr. 1322/2004 9 ir tolesnes konstatuojamąsias dalis. [10] OL L 246, 2004 7 20, p. 10.